Panevėžio senamiestis

Senamiestis (arba Senasis Panevėžys) – Panevėžio miesto dalis, esanti dešiniajame Nevėžio krante. Seniausia miesto dalis. Stovi Panevėžio šv. apaštalų Petro ir Povilo bažnyčia, yra Šv. apaštalų Petro ir Povilo parapijos senosios kapinės.

 Istorija 

1503 m. čia minimas Panevėžio dvaras – Ramygalos klebono bažnytinė valda, apie kurią ėmė kurtis gyvenvietė. 1507 m. pastatyta Senojo Panevėžio bažnyčia, prie kurios buvo ir pirtis, smuklė, spirito varykla. 1661 m. buvo suteikta savaitinio turgaus ir kasmetinių mugių privilegija. 1671 m. Senasis Panevėžys išnuomotas žydui Samueliui Juzefovičiui.

Nuo 1780 m. Senamiestis ėmė jungtis su Naujamiesčiu, įsikūrusiu kairiajame Nevėžio krante. Galutinai senamiestis prijungtas prie Panevėžio miesto 1915 m.

 Šaltiniai 

Kategorija:Panevėžio miesto dalys
Kategorija:Lietuvos senamiesčiai